
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/168/10.05.2006 

	
	
	


R  A  P  O  R  T    

asupra proiectului de Lege pentru ratificarea Protocolului Adiţional între Guvernul României şi Guvernul Republicii Indonezia, semnat la Bucureşti la 7 decembrie 2005, la Acordul dintre Guvernul României şi Guvernul Republicii Indonezia privind promovarea şi protejarea investiţiilor, semnat la Bucureşti la 26 iunie 1997, Camera Deputaţilor fiind prima Cameră sesizată (PLx 400/2006)

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare în fond,  cu proiectul de Lege pentru ratificarea Protocolului Adiţional între Guvernul României şi Guvernul Republicii Indonezia, semnat la Bucureşti la 7 decembrie 2005, la Acordul dintre Guvernul României şi Guvernul Republicii Indonezia privind promovarea şi protejarea investiţiilor, semnat la Bucureşti la 26 iunie 1997, Camera Deputaţilor fiind prima Cameră sesizată , trimis cu adresa nr. PLx 400/02.05.2006.

 La întocmirea prezentului raport, Comisia a avut în vedere: 1)  avizul favorabil nr. PLx400/03.05.2006 al Comisiei pentru politică externă; 2) avizul  favorabil  nr. 555/18.04.2006 al Consiliului Legislativ şi s-a ţinut cont de recomandările făcute de consiliu.

            Proiectul de lege are ca obiect de reglementare ratificarea Protocolului Adiţional între Guvernul României şi Guvernul Republicii Indonezia, semnat la Bucureşti la 7 decembrie 2005, la Acordul dintre Guvernul României şi Guvernul Republicii Indonezia privind promovarea şi protejarea investiţiilor, semnat la Bucureşti la 26 iunie 1997, ratificat de România prin Legea nr. 8/1998. Prevederile prezentului Protocol Adiţional au în vedere atât respectarea angajamentelor asumate cât şi aplicarea art. 307 al Tratatului instituind Comunitatea Europeană, care prevede obligaţia statelor membre de a adopta măsurile necesare pentru eliminarea incompatibilităţilor între tratatele la care acestea sunt părţi şi dreptul comunitar.
La dezbaterea proiectului de lege a participat, în conformitate cu art. 54 şi 55 din Regulamentul Camerei Deputaţilor, republicat, reprezentanţii Ministerului Afacerilor Externe: doamna Anca Mântulescu –  director – Direcţia Asia-Pacific şi America Latină şi domnul Vasilică Constantinescu– secretar II.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat acest proiect de lege în şedinţa din data 9 mai 2006.
       Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.

           La lucrările comisiei au fost prezenţi 22 deputaţi, din totalul de 24 membri ai comisiei.


Raportul comisiei a fost adoptat cu  unanimitate de voturi ( 22 de voturi).

În urma dezbaterii, Comisia pentru politică economică, reformă şi privatizare a hotărât cu unanimitate de voturi să propună spre dezbatere şi adoptare plenului Camerei Deputaţilor proiectul de Lege pentru ratificarea Protocolului Adiţional între Guvernul României şi Guvernul Republicii Indonezia, semnat la Bucureşti la 7 decembrie 2005, la Acordul dintre Guvernul României şi Guvernul Republicii Indonezia privind promovarea şi protejarea investiţiilor, semnat la Bucureşti la 26 iunie 1997, în forma prezentată.

C ă t r e,




 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege pentru ratificarea Protocolului Adiţional între Guvernul României şi Guvernul Republicii Indonezia, semnat la Bucureşti la 7 decembrie 2005, la Acordul dintre Guvernul României şi Guvernul Republicii Indonezia privind promovarea şi protejarea investiţiilor, semnat la Bucureşti la 26 iunie 1997, Camera Deputaţilor fiind prima Cameră sesizată (PLx 400/2006);

In raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

MIHAI  TUDOSE

